**NORMAS DE PUBLICACIÓN EINIACA15**

***Aportacións dos Novos Investigadores ao estudo da Arqueoloxía, Prehistoria e Historia Antiga***



**1. A quen vai dirixido**

O libro *Aportacións dos Novos Investigadores ao estudo da Arqueoloxía, Prehistoria e Historia Antiga* é unha obra impulsada polo Comité Organizador do *I Encontro Internacional de Novos Investigadores en Arqueoloxía e Ciencias da Antigüidade* (EINIACA), coa que se pretende abrir novas vías de comunicación entre os membros da comunidade científica universitaria e, á súa vez, enriquecer o ámbito académico.

Trátase polo tanto, dunha publicación plural e científica levada a cabo por estudantes e investigadores que queren dar a coñecer o seu traballo no marco da Arqueoloxía, a Prehistoria e a Historia Antiga.

Por este motivo, soamente serán admitidos aqueles traballos que foran expostos previamente en EINIACA e que tamén sexan orixinais, non podendo estar publicados en ningún medio con anterioridade, e tampouco se aceptarán aqueles que se atopen en trámites de publicación. Tódolos participantes de EINIACA que desexen publicalo seu traballo, deberán cubrir un formulario de compromiso de autoría, orixinalidade e cesión dos dereitos para a súa publicación, asinalo e remitir unha copia escaneada ao correo electrónico *asoc.arq.ccaa@gmail.com* (ANEXO I).

Do mesmo xeito, respectarase estritamente o prazo de envío de propostas, sendo o **1 de outubro de 2015** o último día de recepción de traballos. Tódalas propostas deberán ser enviadas ao correo electrónico *asoc.arq.ccaa@gmail.com*.

Os artigos enviados serán valorados seguindo o sistema de pares cegos. O Comité Científico estará composto por doutores especialistas en cada materia, de diferentes universidades tanto españolas como europeas, e serán os únicos responsables de ditas valoracións.

O resultado comunicaráselles aos participantes o **8 de xaneiro de 2016**: no caso dos traballos admitidos, os autores terán de prazo ata o **24 de febreiro de 2016** para realizalos cambios pertinentes.

Antes da publicación, enviarase a cada autor un arquivo maquetado de “proba de imprenta” para que poida realizala última revisión. Tan só se aceptarán modificacións tipográficas ou de maquetación e non se aceptarán, salvo causa maior, cambios significativos no texto. Estes cambios deberán realizarse dentro dos prazos; en caso contrario, o Comité Organizador poderá excluír da publicacións aqueles traballos que non se axusten aos prazos.

**2. Idiomas**

Os idiomas admitidos para a publicación de propostas serán galego, español, portugués, inglés, francés e italiano.

**3. Formato**

* Formato electrónico (.doc, ou .odt).
* Tamaño A4.
* Marxes: superior e inferior de 3cm e laterais de 2,5cm.
* Fonte: Times New Roman, tamaño 12 para o corpo do texto; 11 para as citas textuais introducidas no corpo do texto; 10 para as notas ao pé e para o pé de imaxes ou gráficos.
* Interliñado: sinxelo.
* Sangría: 1cm na primeira liña de cada parágrafo.
* Texto: unha columna, xustificado a ambas marxes.
* Numeración de páxinas: en números arábigos consecutivos, centrados ao final da páxina.
* Prégase aos autores que non empreguen “formatos automáticos” ou “estilos” no texto.

**4. Extensión**

No caso das propostas derivadas da presentación dun póster, disporán dun total de 6 **páxinas** (bibliografía, notas ao pé e imaxes incluídas). Para as comunicacións, o espazo estenderase a **18 páxinas totais** (bibliografía, notas ao pé e imaxes incluídas).

**5. Presentación da proposta** (Exemplo en ANEXO 2)

Na primeira páxina deben figurar por esta orde:

* **Título** da proposta no idioma en que se presenta o traballo: en maiúsculas, a tamaño 14, en negriña e centrado.
* **Subtítulo** (si o houbera) no idioma no que se presenta o traballo: en maiúsculas, a tamaño 12, en negriña e centrado.
* **Título da proposta en inglés**: en maiúsculas, a tamaño 14, en negriña e centrado.
* **subtítulo** (si o houbera) **en inglés**: en maiúsculas, a tamaño 12, en negriña e centrado.
* **Nome do autor ou autores**: en maiúsculas, a tamaño 12 e aliñado cara a dereita; na seguinte liña, tamén aliñado á dereita, deberá aparecelo correo electrónico a tamaño 11 e cursiva; igualmente, noutra liña indicarase a filiación institucional se a houbese, a tamaño 11 e cursiva.
* As **palabras chave** no idioma en que se presenta o traballo: ata un máximo de 6, a tamaño 12.
* **Resumo** no idioma en que se presenta o traballo: entre 80 e 160 palabras, a tamaño 12.
* As **palabras chave en inglés** (KEY WORDS): ata un máximo de 6, a tamaño 12.
* **Resumo en inglés** (ABSTRACT): entre 80 e 160 palabras, a tamaño 12.

**6. Corpo de texto**

* **Epígrafes**: en minúscula, a tamaño 12, en negriña e con numeración arábiga consecutiva. Despois do título, non se deberá deixar un espazo en branco respecto ao primeiro parágrafo; pero, en caso de seguirlle un subepígrafe, non se deixará dito espazo.
* **Subepígrafes**: en minúscula, a tamaño 12 e con numeración arábiga consecutiva. Despois do título non se deberá deixar un espazo en branco respecto ao primeiro parágrafo.
* Entre cada epígrafe ou subepígrafe deixarase un espazo en branco. En cambio, non se deixará ningún espazo en branco entre os parágrafos.
* Poderase incluír o **material gráfico** (en formato JPEG, PNG ou TIFF) que o autor considere necesario, indicando ao pé se se trata dunha figura (“Fig.”) ou dunha táboa (“Táboa”), así como unha breve explicación a tamaño 10 e en cursiva. Tódalas táboas e figuras teñen que facer referencia ao texto y deberán presentarse con números arábigos consecutivos

Exemplos:



*Fig. 1 Asa de sítula de Castrovite (A Estrada, Pontevedra) (Carballo 1986: Lam. XXX).*

*Tabla 1. Gráfico que representa a proporción dos materiais escollidos.*

**7. Citas**

Sempre que se inclúa unha referencia a un autor ou cita, deberase indicar a súa procedencia dentro do propio texto, non nunha nota ao pé. Do mesmo xeito, calquera termo empregado nun idioma diferente ao do corpo do texto, deberá ir en cursiva, incluídas as linguas clásicas.

* **Autores modernos:**
* (Rodríguez Álvarez 2009: 273-274).
* (Costas Goberna *et al.* 2003; Rodríguez Álvarez 2009).
* (Belén Deamos; Chapa Brunet 1997).
* **Autores clásicos:**
* **Latín**: segundo o modelo do *Oxford Latin Dictionary*. Exemplo: (CAES. *Ciu.* 1. 7. 5).
* **Grego**: segundo o modelo de Lidl&Scott-Jones. Exemplo: (APP. *Mith.* 25).
* **Outras linguas**: deberase consultar co Comité Organizador.
* **Documentos epigráficos:** segundo o modelo de L’Année Epigraphique. Exemplo: (CIL. XIII 8824).
* **Documentos numismáticos**: segundo o modelo de M. H. Crawford *Roman Republic Coinage* (RRC) para época republicana e segundo o modelo de H. Mattingly *et al.* *The Roman Imperial Coinage* (RIC) para época imperial. Exemplo: (RRC 475/1a).

**7. 1. Citas literais**

Deberán incluírse entre comiñas altas (“”) e indicala súa procedencia. Se a cita non supera as tres liñas, incorporarase no propio texto, respectando o tamaño 12: en cambio, se supera as tres liñas, deberá ir nun parágrafo aparte, igualmente entre comiñas altas pero a tamaño 11 e con sangría de 2cm a ambos lados. Non haberá un espazo entre os parágrafos do corpo do texto e o da cita.

**7. 2. Citas de fontes antigas**

Deberán incluírse en cursiva, en formato Unicode para o grego; para outras linguas, prégase enviala fonte por correo electrónico ao Comité Organizador (*asoc.arq.ccaa@gmail.com*). Se a cita non supera as tres liñas, incorporarase no propio texto, respectando o tamaño 12; en cambio, se supera as tres liñas, deberá ir nun parágrafo aparte, igualmente entre comiñas altas pero a tamaño 11 e con sangría de 2cm a ambos lados. Non haberá un espazo entre os parágrafos do corpo do texto e o da cita.

**8. Notas ao pé**

Deberán ir a tamaño 10, con numeración arábiga consecutiva, sen espazos entre as notas. Prégase aos autores que limiten o uso das notas ao pé e que tan só as inclúan cando faciliten a comprensión do texto ou realicen unha achega importante.

**9. Bibliografía**

Incluiranse tan só as obras citadas, tanto as modernas como as fontes clásicas, ordenadas alfabeticamente e sen espazos en branco entre os títulos, a tamaño 11 e interliñado sinxelo.

**9. 1. Autores modernos**

Deberán indicarse os apelidos en maiúscula, seguidos da inicial do nome, a data de publicación, o título, a editorial e lugar de edición. Exemplos:

* Unha obra completa:
* Un autor:

VERVAET, F. J. (2014): *The high command in the Roman Republic: the principle of the* summum imperium auspiciumque *from 509 to 19 BCE*, Franz Steiner, Stuttgart.

* Coordinadores e editores

GÓMEZ PANTOJA, J. (coord.) (2005): *Historia Antigua (Grecia y Roma)*. Ariel, Barcelona.

CROOK, J; LINTOTT, A.; RAWSON, E. (eds.) (1994) *Cambridge Ancient History. IX, The last age of the Roman Republic*. CUP, Cambridge.

* Varios autores:

COSTAS GOBERNA, F. J.; PEÑA SANTOS, A. de la (2011): *Los barcos de los petroglifos de Oia. Embarcaciones en la prehistoria reciente de Galicia*, Autoridad Portuaria de Vigo, Vigo.

* Varias obras dun mesmo autor:

BRUNT, P. A.:

* (1971): *Italian manpower: 225 B. C.-A. D. 14*. Clarendon Press, Oxford.
* (1986): “Cicero´s officium in the Civil War”. *JRS* 76, pp. 12-32.
* Capítulo de libro

LÓPEZ BARJA DE QUIROGA, P. (2008): “La concepción política del territorio en la Roma republicana”. En *El territorio de las ciudades romanas*, J. MANGAS y M. A. NOVILLO (eds.), Sísifo, Madrid.

* Artigo de revista

CHRISSANTOS, S. G. (2001): “Caesar and the Mutiny of 47 B. C.”. *JRS* vol.91, pp. 63-75.

* Obras en formato electrónico

AGUILERA DURÁN, T. (2012): “Una visión historiográfica alternativa: la deconstrucción del estereotipo del bárbaro prerromano”. *Antesteria. Debates de Historia Antigua*,nº1, <http://www.antesteria.es/n1-2012.html> (data de consulta: 24/06/15).

**9. 2. Autores clásicos**

Deberase indicar o nome en maiúscula, seguido do título da obra empregada en cursiva, a editorial, tradución, data e lugar de edición. Exemplos:

APIANO, *Historia Romana II. Guerras civiles*, Gredos (Trad. de Antonio Sancho), 1995, Madrid.

CICERÓN, MARCO TULIO:

* *Cartas a Ático*, Gredos (Trad. de Miguel Rodríguez-Pantoja), 1996, Madrid.
* *Cartas a los familiares*, Gredos (Trad. de José A. Beltrán), 2008, Madrid.

**9. 3. Recursos electrónicos**

Deberá indicarse a páxina web co enlace directo así como a data da última consulta. Exemplo:

<http://mercure.fltr.ucl.ac.be/Hodoi/concordances/appien_mithridate/lecture/default.htm> (data de consulta: 24/06/15)

**AUTORIZACIÓN PARA A PUBLICACIÓN DE ARTIGOS DE EINIACA (ANEXO 1)**

D./Dª\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con DNI\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**DECLARA QUE:**

* O seu artigo é un traballo orixinal e da súa propia autoría.
* O seu artigo non foi publicado noutros medios nin se atopa en trámites de publicación.
* Cede os dereitos para a publicación e difusión de dito artigo á *Asociación Cultural de Arqueoloxía e Ciencias da Antigüidade* (ARCIAN) e ao *I Encontro Internacional de Novos Investigadores en Arqueoloxía e Ciencias da Antigüidade* (EINIACA).

**E SOLICITA:**

* A publicación do seu traballo de investigación presentado no *I Encontro Internacional de Novos Investigadores en Arqueoloxía e Ciencias da Antigüidade* (EINIACA), celebrado os días 10, 11 e 12 de xuño de 2015 en Santiago de Compostela, en forma de artigo no libro *Aportacións dos Novos Investigadores ao estudo da Arqueoloxía, Prehistoria e Historia Antiga.*

E para que conste asina a presente autorización, en \_\_\_\_\_\_\_\_\_\_\_\_\_\_\_\_\_\_, a \_\_\_\_\_ de \_\_\_\_\_\_\_\_\_\_\_, de 2015.

FIRMA DO INTERESADO/A

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANEXO 2

**TÍTULO DA COMUNICACIÓN OU PÓSTER**

[Times New Roman 14 negriña]

**SUBTÍTULO**

[Times New Roman 12 negriña]

**TITLE OF PAPER OR POSTER**

[Times New Roman 14 negriña]

**SUBTITLE**

[Times New Roman 12 negriña]

Nome APELIDO/S

[Times New Roman 12]

*Correo electrónico*

[Times New Roman 11, cursiva]

*Filiación (si a houbese)*

[Times New Roman 11, cursiva]

**PALABRAS CLAVE** [Times New Roman 12, negriña]**:** máximo 6 palabras [Times New Roman 12]

**RESUMEN** [Times New Roman 12, negriña]**:** 80-160 palabras [Times New Roman 12]

**KEYWORDS** [Times New Roman 12, negriña]**:** maximum 6 words [Times New Roman 12]

**ABSTRACT** [Times New Roman 12, negriña]**:** 80-160 words [Times New Roman 12]

[dous espazos en branco]

**1. Epígrafe 1** [Times New Roman 12, negriña]

Texto

[un espazo en branco]

**2. Epígrafe 2**[Times New Roman 12, negriña]

2. 1. Subepígrafe 1[Times New Roman 12]

Texto

[un espazo en branco]

2. 2. Subepígrafe 2[Times New Roman 12]

Texto

[un espazo en branco]

**Bibliografía** [Times New Roman 12, negriña]

* Autores modernos[Times New Roman 11, negriña]

[autores y obras en Times New Roman 11]

* Fuentes [Times New Roman 11, negriña]

[autores y obras en Times New Roman 11]

* Recursos electrónicos[Times New Roman 11, negriña]

[Times New Roman 11]